Bestyrelsesmøde hos Tom Hundebøl, tirsdag den 17. april 2018 kl. 19:
Tilstede: Mogens Schultz, Tom Hundebøl, Ali Fabricius, Vivi S. Jørgensen, Ulla Toft Jensen.
Vi startede med at konstituere den nye bestyrelse:
Formand: Mogens Schultz
Næstformand: Tom Hundebøl
Kasserer: Ali Fabricius
Sekretær: Ulla Toft Jensen
Bestyrelsesmedlem: Vivi S. Jørgensen (kontakt til havemanden Morten)
Vi havde nogle emner der blev diskuteret, bl.a. Morten Bergs sommer vedligeholdelse, som jo er
en stor post i regnskabet. For at få et mere ensartet pasningsniveau af vores fællesområder, blev
det besluttet, at der i år klippes græs 10 gange mellem dobbelthusene. De øvrige områder klippes
4 gange som vi plejer. Det er inden for rammerne af pasningsaftalen med Morten Berg.
Den nye kasserer sender mail ud angående betaling af kontingent til Grundejerforeningen.
Bestyrelsen var endvidere enige om, at der på generalforsamlingen ikke var flertal for at få affaldsøer
og dermed er der ikke grundlag for at foretage yderligere.
Ang. mos i græsset, mener bestyrelsen, efter at det også er diskuteret på generalforsamlingen, at
der ikke skal fjernes mos i foreningen regi. Såfremt der er nogle som har lyst til at gøre arbejdet
selv, vil foreningen gerne betale for leje af en vertikalskærer.
Vi havde også en snak om bedet på Troldhøj, som før er blevet beskåret og vi skal på sigt finde en
varig løsning.
Mogens har talt med Steen fra Oxdahl og rykket ang. skilte og lys ved de nye huse på Troldhøj
samt bedt ham om at få fjernet noget sand som ligger der. Har dog intet hørt endnu.
Tinglysning af dræn på Troldhøj har fået en frist til 1.6. 2018.
Veje repareres inden for 14 dage i begge områder – ca. 800 m revner.
(Er allerede sket)
Områdets dag er den 2.6. kl. 10.00 – ca. 14.00. Der er bestilt flishugger og sørget for øl og vand.
Vi håber, at nogle møder op med motorsav, arbejdshandsker, hakke, rive, trillebør, kaffe eller
kage. Bedene skal hakkes/luges, træerne ved søen skal beskæres, bænk ved Troldhøj skal rettes op
og flishuggeren skal ”fodres”.

